钦定古今图书集成/明伦汇编/氏族典/第135卷 > 《凌迪知万姓统谱》 > 神周
## 钦定古今图书集成/明伦汇编/氏族典/第135卷 > 《凌迪知万姓统谱》 > 神周

按《明外史仇钺传》：“神英子周，输粟为指挥佥事，累官
都指挥使，充延绥右参将。正德六年，命以所部兵讨
河南流贼，数有功，再进都督同知。贼平，遂以副总兵
镇山西。九年秋，寇大入宁武关，周拥兵不战。诏巡抚
官执归京师。周潜结贵近，行至易州，伪称病，自陈战
功。帝乃宥周罪，尽削其秩为总旗，而输粟指挥如故。”
已，夤缘江彬入豹房，骤复都督，赐国姓，典兵禁中，遂
与彬相倚为声势，纳贿不赀。彬败，周亦下狱伏诛。